Diari Oficial de la Generalitat Valenciana


Sumari del DOGV 3988, del 27-04-2001 (2001/3921)

ACORD de 24 d'abril de 2001, del Govern Valencià, pel qual es modifiquen les tarifes a aplicar pels concessionaris del servei d'inspecció tècnica de vehicles en la Comunitat Valenciana.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2001/04/24/(1)/dof/vci/html**

### Dades del document

Número de DOGV
:   3988

Data del DOGV
:   27-04-2001

Secció del DOGV
:   I. DISPOSICIONS GENERALS

Número del document
:   2001/3921


Data del document
:   24-04-2001

Organisme emissor
:   Conselleria d'Indústria i Comerç

Tipus de document
:   Acord

Anàlisi jurídica

 Descriptors 

:   * Inspecció Tècnica de Vehicles
    * inspecció tècnica
    * llista de preus
    * preu autoritzat
    * legislació

ACORD de 24 d'abril de 2001, del Govern Valencià, pel qual es modifiquen les tarifes a aplicar pels concessionaris del servei d'inspecció tècnica de vehicles en la Comunitat Valenciana. [2001/X3921]
  
El Govern Valencià, en la reunió del dia 24 d'abril de 2001, adoptà l'acord següent:
  
Mitjançant acord del Govern Valencià de 28 de març de 2000, es va aprovar la modificació de tarifes que han d'aplicar els concessionaris del servei públic d'inspecció tècnica de vehicles a la Comunitat Valenciana, de conformitat amb el que s'ha disposat en la clàusula 23 del plec de clàusules administratives particulars per a la contractació de l'explotació en règim de concessió administrativa del servei públic d'inspecció tècnica de vehicles a la Comunitat Valenciana.
  
El temps transcorregut des de l'aprovació de les esmentades tarifes aconsella procedir-ne a l'actualització, aplicant la variació de l'índex de preus al consum, establit en el 4%, segons l'Institut Nacional d'Estadística.
  
En virtut d'això, a proposta del conseller d'Indústria i Comerç, el Govern Valencià
  
ACORDA
  
Primer
  
Aprovar la modificació de les tarifes que han d'aplicar els concessionaris del servei d'inspecció tècnica de vehicles a la Comunitat Valenciana, les quals s'estableixen en l'annex del present acord.
  
Segon
  
Als efectes de l'aplicació de les tarifes, s'utilitzarà la classificació de vehicles descrita en el Reglament General de Vehicles (Reial Decret 2.822/1998, de 23 de desembre):
  
Vehicles tipus 1: aquells la classificació dels quals comence per 0.
  
Vehicles tipus 2: aquells la classificació dels quals comence per 10, 11, 20, 24, 30, 31, 32, 40 o 41.
  
Vehicles tipus 3: aquells la classificació dels quals comence per 5.
  
Vehicles tipus 4: resta de classificacions.
  
Tercer
  
Les tarifes establides en el present acord inclouen la totalitat de les despeses imputables a la inspecció, excepte l'IVA i qualsevol altre tribut que hi siga d'aplicació d'acord amb la normativa vigent.
  
Quart
  
Si la inspecció s'efectua a requeriment de l'autoritat competent per a això i el resultat és favorable, de conformitat amb el que s'ha disposat en l'article 3.2 del Reial Decret 2.042/1994, de 14 d'octubre, en relació amb el Reial Decret 1.987/1985, de 24 de setembre, no s'aplicarà cap tarifa a càrrec de particular, sempre que el vehicle haguera passat les inspeccions periòdiques corresponents dins de termini.
  
Cinqué
  
Les tarifes aprovades entraran en vigor als quinze dies naturals de la publicació del present acord en el Diari Oficial de la Generalitat Valenciana, i quedarà sense efecte a partir d'aquesta data, l'acord de 28 de març de 2000, del Govern Valencià, pel qual es modificaven les tarifes de preus pels serveis d'inspecció tècnica de vehicles en l'àmbit territorial de la Comunitat Valenciana.
  
Sisé
  
A partir de l'exercici 2002, anualment i amb efectes des del dia 1 d'abril, els concessionaris del servei d'inspecció tècnica de vehicles a la Comunitat Valenciana actualitzaran les tarifes vigents aplicant la corresponent variació de l'índex de preus al consum de l'exercici anterior.
  
Seté
  
El present acord es publicarà en el Diari Oficial de la Generalitat Valenciana.
  
València, 24 d'abril de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
ANNEX
  
Quadre de tarifes 1. Inspeccions periòdiques i no periòdiques
  
Tipus de vehicle Actual + 4% en PTA + 4% en euros
  
Vehicles tipus 1 1.109 1.153 6,93
  
Vehicles tipus 2 3.149 3.275 19,68
  
Vehicles tipus 3 931 968 5,82
  
Vehicles tipus 4 4.125 4.290 25,78
  
Quadre de tarifes 2. Prova de contaminants que cal realitzar en cada inspecció. Prova exigida per la Directiva 92/55 CEE.
  
Als efectes del tipus de prova que s'ha de realitzar, s'utilitzarà la següent nomenclatura:
  
Tipus de motorització Abreviatura
  
- Vehicle equipat amb motor de combustió interna
  
 d'encesa provocada amb sistema de control
  
 d'emissions MEP (cat)
  
- Vehicle equipat amb motor de combustió interna
  
 d'encesa provocada sense sistema de control
  
 d'emissions MEP
  
- Vehicle equipat amb motor de combustió interna
  
 d'encesa per compressió MEC
  
Quadre de tarifes 3. Segones i successives inspeccions derivades de defectes trobats en la primera inspecció
  
Tipus de vehicle Actual + 4% en PTA + 4% en euros
  
Vehicles tipus 1 832 865 5,20
  
Vehicles tipus 2 2.362 2.456 14,76
  
Vehicles tipus 3 698 726 4,36
  
Vehicles tipus 4 3.094 3.218 19,34
  
- Inspecció periòdica: quadre 1 + quadre 2.
  
- 2a i/o successives inspeccions periòdiques derivades de defectes trobats en la primera inspecció, sense prova de contaminants: quadre 3.
  
- 2a i/o successives inspeccions periòdiques derivades de defectes trobats només en la prova de contaminants: quadre 2.
  
- 2a i/o successives inspeccions periòdiques derivades de defectes trobats en la primera inspecció, amb prova de contaminants: quadre 3 + quadre 2.
  
- Inspecció no periòdica: quadre 1 + quadre 2.
  
- 2a i/o successives inspeccions no periòdiques derivades de defectes trobats en la primera inspecció, sense prova de contaminants: quadre 3.
  
- 2a i/o successives inspeccions no periòdiques derivades de defectes trobats només en la prova de contaminants: quadre 2.
  
- 2a i/o successives inspeccions no periòdiques derivades de defectes trobats en la primera inspecció, amb prova de contaminants: quadre 3 + quadre 2.
  
- Verificació d'aparells taxímetres i comptaquilòmetres:
  
Actual +4% PTA +4% euros
  
1.330 1.383 8,31
  
- 2a i/o successives verificacions d'aparells taxímetres i comptaquilòmetres: gratuïta.
  
- Inspecció prèvia a la matriculació a Espanya de vehicles ja matriculats prèviament en un altre país:
  
Actual +4% PTA +4% euros
  
9.270 + quadre 2 9.641 + quadre 2 57,94 + quadre 2
  
- Inspecció de vehicles accidentats. Prova exigida en el punt 5 de l'article 6 del Reial Decret 2.042/1994:
  
Actual 15.000 + tarifa d'inspecció periòdica
  
+4% PTA 15.600 + tarifa d'inspecció periòdica
  
+4% euros 93,76 + tarifa d'inspecció periòdica
  
- 2a i/o successives inspeccions derivades de qualsevol tipus de defectes trobats en la primera inspecció:
  
Actual +4% PTA +4% euros
  
7.500 7.800 46,88
  
- Inspeccions reglamentàries realitzades fora d'una estació ITV:
  
Actual 6.165 + tarifa d'inspecció corresponent
  
+4% PTA 6.412 + tarifa d'inspecció corresponent
  
+4% euros 38,54 + tarifa d'inspecció corresponent


Còpia Permalink ELI